بیرلشمیش میللت‌لر تشکیلاتی (بمت) تورکیه-یه تشکیلاتین باریشی قوروما سعی لرینه گؤستردیگی گوجلو دستکه‌یه و بوتون دونیادا بمت بایراغی آلتیندا چالیشان اونیفورما‌لی پرسنلی‌نین خیدمتینه و فداکارلیغینا گؤره تشککور ائدیب.
بمت-دن وئریلن آچیقلامادا تورکیه-نین 24-و قادین اولماقلا 179 عسگر و پولیس اولماقلا بمت باریش گوجونون   8 میسیونونا دستک وئره‌رک باریش گوجو قوه‌لرینه بؤیوک تحفه وئرن اؤلکه‌لر آراسیندا 60-جی یئرده اولدوغو بیلدیریلیب.
بو باره‌ده بمت باش کاتیبی‌نین باریش گوجو عملیات‌لار اوزره معاوینی ژان پیر لاکروا معلومات وئریب.
معلوماتدا دئییلیب کی، تورکیه اوردوسو و پولیسی خیدمت گؤستردیک‌لری یئرده جلب ائدیجی فرق یارا‌دیر. ساحه‌ده یوکسک پئشکارلیق و فداکارلیق نوماییش ائتدیریرلر و اونلارین داوام‌لی تحفه لرینه گؤره درین میننتدارلیغیمیزی بیل‌دیریریک. بمت بایراغی آلتیندا وظیفه ایجرا ائدرکن شهید اولان 6 تورک باریش گوجونون فداکارلیغینی هئچ واخت اونوتمایاجاغیق.
ژان پیر لاکروا همچنین قئید ائدیب کی، تورکیه بمت-نین لوبنان-داکی موقتی گوجو قوه‌سینی یونیفل-ین دنیز ایشچی قروپونا دنیز پرسنلی و گمی تامین ائتمه‌سینی خصوصیله یوکسک قیمتلندیریب.
قئید ائدک کی، تورکیه یونیفل‌ا 110 پرسنل ایله باریش قوه‌لری‌نین میسیون لارینا ان بؤیوک تحفه سینی وئریر. یونیفل-ین دنیز ایشچی گوجونده یئر آلان تورک بمت باریش گوجو پرسنلی لوبنال حربی دنیز قوه‌لرینه اراضی سولاری‌نین ایزلمه و ساحل زولاغی‌نین قورونماسیندا دستک وئریر.
تورکیه داها دقیق معین ائدیلمیش میسیون لار، داها گوجلو و تهلوکه‌سیز عملیات‌لار، داها یاخشی تجهیز ائدیلمیش و تعلیم کئچمیش قوه‌لر و سیاسی حل یول‌لارینا دستکی سفربر ائتمکله باریشی قوروماغی گوجلن‌دیرمک مقصدی داشییان بمت باش کاتیبی آنتونیو گوترشین باریش قوروما فعالیت (A4P) تشببوسونو ده دستکلییر.
